Document ID: /roh_data/filtered/fineweb-2-filterrobots_roh.jsonl.gz/27032

Ina pitschna bandiera alv-oranscha marchescha in post ch'ils curriders ston chattar uschè svelt sco pussaivel. Gist dasper sa chatta in sensur electronic che registrescha cura ch'il currider ha chattà il post.
Tranter 30 fin 90 posts èn necessari per organisar ina cursa d’orientaziun. Tut tenor sch'igl è ina cursa lunga u in sprint.
Per mintga post in permiss
Ils organisaturs dal campiunandi mundial dals juniors han stuì dumandar il permiss per mintga post ch'els mettan si. A privats, la vischnanca e per cursas en il guaud ed era al chantun.
Repartida dals posts pir curt avant la cursa
Las bandieras alvas ed oranschas ensemen cun il modul electronic vegnan postadas pir curt avant la cursa. Quai d'ina vart or da motiv da secretezza e da l'autra vart per evitar ch'ellas vegnian enguladas u devastadas.
RR actualitad 12:00